Potilasvakuutus

Potilasvakuutus on vakuutus, joka korvaa terveyden- ja sairaanhoidon yhteydessä potilaalle aiheutuneita henkilövahinkoja.

Suomessa potilasvakuutus on lakisääteinen vakuutus. Terveydenhoitoa tai sairaanhoitotoimintaa harjoittavalla on oltava vakuutus potilasvakuutuslaissa säädetyn vastuun varalle.

Vakuuttaminen

Potilasvakuutuslain toimeenpanosta ovat vastuussa Potilasvakuutuskeskus ja potilasvakuutuksia myöntävät vakuutusyhtiöt. Vakuutus otetaan 1.1.2021 alkaen vakuutusyhtiöstä. Vuoden 2020 loppuun saakka myös Potilasvakuutuskeskus myönsi vakuutuksia jäsenyhtiöidensä lukuun. Potilasvahinkokorvaukset perustuvat lakiin, joten potilasvakuutus on vakuutusturvan sisällön osalta kaikilla vakuutusyhtiöillä samanlainen.Mäenpää - Plit-Turunen, sivu 167.

Vakuutuksen ottaa työnantaja työ- tai virkasuhteessa olevan terveydenhuollon ammattihenkilön puolesta tai itsenäinen ammatinharjoittaja itse suoraan potilasvakuuttamista harjoittavalta vakuutusyhtiöltä. Itsenäinen ammatinharjoittaja voi hoitaa vakuutusturvansa myös ammattiliiton jäsenetuna myönnettävän ryhmävakuutuksen tai ryhmäetuvakuutuksen kautta.Mäenpää - Plit-Turunen, sivu 168.
Vahinkojen korvaaminen

Potilasvakuutus korvaa Suomessa annetun terveyden- ja sairaanhoidon yhteydessä aiheutuneita
Hoitovahinkoja: tutkimus- tai hoitotoimenpiteestä tai niiden laiminlyönnistä aiheutuvia vahinkoja.Mäenpää - Plit-Turunen, sivu 28–47.
Terveydenhuollon laitteen, välineen tai tarvikkeen vian aiheuttamia vahinkojaMäenpää - Plit-Turunen, sivu 48–52.
ImplanttivahinkojaMäenpää - Plit-Turunen, sivu 53–57.
InfektiovahinkojaMäenpää - Plit-Turunen, sivu 58–71.
Tutkimus- tai hoitotoimenpiteen yhteydessä sattuneita tapaturmiaMäenpää - Plit-Turunen, sivu 72–80.
Hoitolaitoshuoneiston tai laitteiston palon tai muun vastaavan vahingon yhteydessä tapahtuneita vahinkojaMäenpää - Plit-Turunen, sivu 81–83.
Lääkkeen virheellisestä toimittamisesta aiheutuneita vahinkojaMäenpää - Plit-Turunen, sivu 84–85.
Tutkimuksesta tai hoidosta aiheutuneita kohtuuttomia vahinkoja.Mäenpää - Plit-Turunen, sivu 86–96.

Korvausmenettely

Korvausta haetaan Potilasvakuutuskeskukselta. Se on Potilasvakuutuskeskuksesta annetun lain 1 §:n mukaan potilasvakuutuksen toimeenpanon ja kehittämisen yhteiselin, jonka tehtävistä säädetään potilasvakuutuslaissa.Mäenpää - Plit-Turunen, sivu 152.

Potilasvakuutuskeskus hoitaa keskitetysti potilasvakuutuslain mukaisen korvaustoiminnan. Keskus käsittelee ja ratkaisee kaikki Suomessa annettua terveyden- ja sairaanhoitoa koskevat potilasvahinkoilmoitukset riippumatta siitä, mistä vakuutusyhtiöstä potilasvakuutus on otettu, ja korvaa vahingon sen vakuutusyhtiön puolesta, jonka myöntämä vakuutus oli vahinkohetkellä voimassa. Potilasvakuutuskeskus korvaa vahingon silloinkin, kun vahingon aiheuttaja oli laiminlyönyt pakollisen potilasvakuutuksen ottamisen, sekä silloin, kun vahinko aiheutui annettaessa apua kiireellisen hoidon tarpeessa olevalle.Mäenpää - Plit-Turunen, sivu 153.

Korvausta on haettava kolmen vuoden kuluessa siitä, kun korvaukseen oikeutettu sai tietää vahingosta.Mäenpää - Plit-Turunen, sivu 159.

Korvauspäätökseen haetaan muutosta liikenne- ja potilasvahinkolautakunnalta.

Lähteet

Kirjallisuutta

Aiheesta muualla
Potilasvakuutuskeskus

Luokka:Vakuutukset
Luokka:Terveydenhoito